
RESPUBLIKINĖS BENDROJO UGDYMO ĮSTAIGŲ PRIEŠMOKYKLINIO IR PRADINIO UGDYMO MOKINIŲ, TURINČIŲ SPECIALIŲJŲ UGDYMO(SI) POREIKIŲ, AKCIJOS „SVEIKINU TAVE“ ORGANIZAVIMO IR VYKDYMO TVARKOS APRAŠAS 

I. BENDROSIOS NUOSTATOS
1. Respublikinės bendrojo ugdymo įstaigų priešmokyklinio ir pradinio ugdymo mokinių, turinčių specialiųjų ugdymo(si) poreikių, akcijos „Sveikinu Tave“ (toliau – Akcijos) organizavimo ir vykdymo tvarkos aprašas reglamentuoja Akcijos tikslą, dalyvius, darbų pateikimo ir organizavimo, dalyvių apdovanojimo tvarką. 
2. Akciją organizuoja Vaida Navickienė, Raseinių mokyklos–daugiafunkcio centro „Spindulys“ socialinė pedagogė metodininkė, ir Jurga Urbonavičienė, Raseinių rajono švietimo pagalbos tarnybos metodininkė.
3. Akcijos organizavimo aprašas skelbiamas Raseinių rajono švietimo pagalbos tarnybos
interneto puslapyje www.rspt.lt

II. AKCIJOS TIKSLAS
4. Tikslas – sukurti pasveikinimą, skirtą Raseinių mokyklos–daugiafunkcio centro „Spindulys“ 60-ąjam jubiliejui.

III. AKCIJOS DALYVIAI
5. Dalyviai - respublikos bendrojo ugdymo įstaigų priešmokyklinio ir pradinio ugdymo mokiniai, turintys specialiųjų ugdymo(si) poreikių, ir juos parengę mokytojai bei švietimo pagalbos specialistai.

IV. AKCIJOS ORGANIZAVIMO TVARKA
6. Akcijos dalyviai nuo 2026 m. lapkričio 16 d. iki lapkričio 27 d. darbus siunčia elektroniniu paštu v.navickiene@raseiniuspindulys.lt
7. Atsiųsti darbai bus publikuojami Raseinių mokyklos–daugiafunkcio centro „Spindulys“ interneto svetainėje https://raseiniuspindulys.lt/ ir Mokyklos facebook grupėje.

V. REIKALAVIMAI DARBŲ PATEIKIMUI
8. Pasitelkus kūrybiškumą, iš įvairių daiktų ar meninių priemonių sudėliojamas žodis „Sveikinu“, „Sveikiname“ arba „Su gimtadieniu“. 
9. Sveikinimas nufotografuojamas. Nuotrauka, siunčiama Akcijos orgnizatoriams, pavadinama dalyvio vardo pirmąja raide ir pavarde (pavyzdys - V. Pavardaitis) ir turi būti su .jpg, arba .jpeg trumpiniais.
10. Mokytojas ar švietimo pagalbos specialistas, siųsdamas darbą, elektroniniame laiške nurodo ir šiuos duomenis: dalyvio vardą, pavardę, ugdymo įstaigą, klasę, mokinį parengusio pedagogo vardą, pavardę, pareigas, kvalifikacinę kategoriją ir kontaktinius duomenis (el. pašto adresą, telefono numerį).
11. Vienas dalyvis gali pateikti tik vieną darbą. Darbai gali būti ir grupiniai.
12. Darbai turi būti estetiški, atspindėti Akcijos esmę.

VI. BAIGIAMOSIOS NUOSTATOS
13. Akcijos dalyviams bus įteiktos Raseinių mokyklos–daugiafunkcio centro „Spindulys“ padėkos, o juos parengusiems mokytojams ir švietimo pagalbos specialistams bus išduota Raseinių rajono švietimo pagalbos tarnybos pažyma. Pažyma bus pateikta per dokumentų valdymo sistemą Kontora.
14. Dalyvaudami Akcijoje dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, mokinių vardus, pavardes, ugdymo įstaigos pavadinimą) Akcijos vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.
15. Akcijos aprašas įsigalioja nuo jo paskelbimo dienos.
___________________
